CELEX: 62011TN0592
Language: el
Date: 2011-11-22 00:00:00
Title: Υπόθεση T-592/11: Προσφυγή-αγωγή της 22ας Νοεμβρίου 2011 — Anbouba κατά Συμβουλίου

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/62
            
         
      Προσφυγή-αγωγή της 22ας Νοεμβρίου 2011 — Anbouba κατά Συμβουλίου
      (Υπόθεση T-592/11)
      (2012/C 25/118)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: Issam Anbouba (Homs, Συρία) (εκπρόσωποι: M.-A. Bastin και J. M. Salva, δικηγόροι)
      
         Καθού-εναγόμενο: Συμβούλιο της Ευρωπαϊκής Ένωσης
      
         Αιτήματα του προσφεύγοντος-ενάγοντος
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει παραδεκτή την υπό κρίση προσφυγή-αγωγή στο σύνολό της,
               
            
                  —
               
               
                  να την κρίνει βάσιμη στο σύνολό της,
               
            
                  —
               
               
                  να επιτρέψει την συνένωση της υπό κρίση προσφυγής-αγωγής με το δικόγραφο Τ-563/11,
               
            
                  —
               
               
                  να αποφανθεί ότι οι προσβαλλόμενες πράξεις μπορούν να ακυρωθούν μερικώς καθώς οι ακυρωτέες πράξεις είναι αποσπαστές της πράξεως στο σύνολό της,
               
            
                  —
               
               
                  ως εκ τούτου,
                  
                              —
                           
                           
                              να ακυρώσει εν μέρει την απόφαση 2011/685/ΚΕΠΠΑ, του Συμβουλίου, της 13ης Οκτωβρίου 2011 και του κανονισμού (ΕΕ) 1011/2011, του Συμβουλίου, της 13ης Οκτωβρίου 2011, απαλείφοντας οτιδήποτε αφορά την κρίση ότι ο Issam ANBOUBA υποστηρίζει το υφιστάμενο καθεστώς στη Συρία,
                           
                        
                              —
                           
                           
                              επικουρικώς, να ακυρώσει την απόφαση 2011/685/ΚΕΠΠΑ του Συμβουλίου, της 13ης Οκτωβρίου 2011 και του Κανονισμού (ΕΚ) 1011/2011, του Συμβουλίου, της 13ης Οκτωβρίου 2011 σχετικά με περιοριστικά μέτρα λόγω της καταστάσεως στη Συρία,
                           
                        
            
                  —
               
               
                  όλως επικουρικώς, να κρίνει ότι οι εν λόγω αποφάσεις και κανονισμοί δεν τυγχάνουν εφαρμογής στον Issam ANBOUBA και να διατάξει την αφαίρεση του ονόματός του και από τον κατάλογο των προσώπων επί των οποίων εφαρμόζονται οι κυρώσεις της Ευρωπαϊκής Ένωσης,
               
            
                  —
               
               
                  να υποχρεώσει το Συμβούλιο να καταβάλει προσωρινώς ένα ευρώ προς αποκατάσταση της υλικής ζημίας και ικανοποίηση της ηθικής βλάβης που υπέστη εξαιτίας της κρίσεως ότι ο Issam ANBOUBA υποστηρίζει το υφιστάμενο καθεστώς στη Συρία·
               
            
                  —
               
               
                  να καταδικάσει το Συμβούλιο στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει δύο λόγους που είναι κατ’ ουσίαν πανομοιότυποι ή παρεμφερείς με αυτούς που προβλήθηκαν στο πλαίσιο της υποθέσεως T-563/11, Anbouba κατά Συμβουλίου.